ข้อใดไม่ใช่เหตุผลที่่ต้องวางแผนก่อนเกษียณ
a. มีเงินไว้ดูแลตัวเองหลังเกษียณอายุ


b. ไม่มีลูกหลานดูแลหรือลูกหลานอาจไม่สามารถดูแลได้
c. มีเวลาที่ต้องดูแลตัวเองหลังเกษียณยาวนานขึ้น

d. ไม่สามารถดูแลตัวเองได้ดีหรือไม่ได้เลยเมื่อเกษียณ
คำตอบที่ถูกต้องคือ a.  เพราะว่า 4 เหตุผลที่จำเป็นต้องวางแผนเกษียณ

1. ไม่สามารถดูแลตัวเองได้ดีหรือไม่ได้เลยเมื่อเกษียณ

สุขภาพกายของมนุษย์ไม่ได้ถูกออกแบบมาให้สามารถใช้แรงกายทำงานได้จนหมดลมหายใจ ขณะที่ค่าใช้จ่ายในการดำรงชีวิตประจำวันจะยังคงมีอยู่ต่อไป ไม่ว่าจะเป็นค่าอาหาร ค่าเครื่องนุ่งห่ม ค่าดูแลรักษาบ้าน และค่าเดินทางท่องเที่ยวตามที่ฝันมาตลอด
 ยิ่งไปกว่านั้นค่าใช้จ่ายบางส่วนกลับเพิ่มสูงขึ้น ไม่ว่าจะเป็นค่าใช้จ่ายด้านสุขภาพและการรักษาพยาบาล เบี้ยประกันสุขภาพ การทำบุญ หรือบริจาคสาธารณกุศล โดยเฉพาะอย่างยิ่งคนโสดที่สบายตัวสบายกระเป๋า ไม่เคยมีภาระอะไรก่อนเกษียณ หลังเกษียณก็คงไม่มีลูกหลานมาคอยดูแล ทำให้ต้องมีค่าใช้จ่ายในการจ้างพยาบาลเพื่อมาดูแลป้อนน้ำป้อนข้าว อาบน้ำตัดเล็บตัดผม หรือแม้แต่พาไปส่งโรงพยาบาลในยามที่เราช่วยเหลือตัวเองไม่ได้

2. ไม่มีลูกหลานดูแลหรือลูกหลานอาจไม่สามารถดูแลได้
อัตราการเกิดใหม่ลดลง บ่งบอกว่ามีผู้สูงอายุที่ต้องดูแลตนเองมากขึ้น ใครที่มีลูกหลานแล้วก็อย่าเข้าใจผิดว่าการวางแผนการศึกษาบุตรเป็นการวางแผนเกษียณ เพราะบุตรหลานก็อาจไม่สามารถดูแลได้ตามที่ต้องการ ไม่ว่าจะเกิดจากการละทิ้งพ่อแม่โดยตั้งใจ หรือโดยไม่ตั้งใจจากสภาพแวดล้อมทางเศรษฐกิจ หรือมีเหตุไม่คาดคิดมาทำให้จากโลกนี้ไปก่อนวัยอันควร

3. ไม่มีคนอื่นมาดูแล

องค์กรภาครัฐหรือองค์กรสาธารณกุศลคงไม่สามารถดูแลเราทุกคนได้ตลอดรอดฝั่ง ถ้าไม่มั่นใจ ลองศึกษาเงื่อนไข และสิทธิประโยชน์ของเบี้ยยังชีพผู้สูงอายุหรือเงินบำนาญจากกองทุนประกันสังคม คนอื่นก็ไม่สามารถดูแลเราให้มีคุณภาพชีวิตที่ดีได้ตามที่เราต้องการไปจนชั่วชีวิต

4. มีเวลาที่ต้องดูแลตัวเองหลังเกษียณยาวนานขึ้น

มีความจริงอยู่ 2 ข้อที่ทำให้ในอนาคต เอาจต้องดูแลตัวเองหลังเกษียณยาวนานขึ้น
 หลายคนมีการเกษียณอายุก่อนกำหนด ไม่ว่าจะโดยตั้งใจ เพราะต้องการทำตามความฝันที่ขาดหายไปในเวลาที่สังขารยังเอื้ออำนวย หรือไม่ตั้งใจ แต่ถูกบีบบังคับทางอ้อมให้สมัครใจออกจากงานก่อนกำหนดด้วยวลีสวยหรูว่า Early Retire
อายุขัยหลังเกษียณอาจยืนยาวมากขึ้นจนน่าตกใจ
ความรู้ทางการเงิน